লেচু মিয়া বলেন, গত ২৪ আগস্ট সন্ধ্যারাতে শিব্বির মেম্বারের বড় ছেলে নাসিম সুনামকে বাজারে যাওয়ার জন্য ডাকে। সে না যাওয়ায় পরে শিব্বিরের ছোট ছেলে তানিম সুনামকে ডেকে নিয়ে যায়। কেননা তানিম সুনামের সমবয়সী ছিল। ওই রাতে সে আর বাড়ি ফিরেনি। আমরা তার অনেক খোজ করেও পাইনি। ২৫ আগস্ট ফেঞ্চুগঞ্জ উপজেলার ডাকবাংলা এলাকায় পরিত্যাক্ত ঘর থেকে সুনাম মিয়ার লাশ পাওয়া যায়। আমাদের ধারণা ডাকবাংলায় নেওয়ার পর শিব্বির ও তার ছেলেদের সহযোগীরা মিলে সুনামকে হত্যা করে। পরদিন ২৫ সেপ্টেম্বর সাটারিংয়ের শ্রমিকরা মালামাল বের করতে গিয়ে আমার ছেলের লাশ দেখতে পান। খুনীরা তার মুখে ও শরীরের বিভিন্ন স্থানে আঘাত করে শ্বাসরুদ্ধ করে নির্মমভাবে হত্যা করে। ঘটনাটি জানাজানি হলে আমার স্ত্রী গিয়ে সন্তানের লাশ সনাক্ত করেন। এ ঘটনায় শিব্বির এবং তার ভাই ও ছেলেসহ ৫ জনের নামোল্লেখ করে অজ্ঞাত ১০ জনকে আসামি করে মামলা দায়ের করি। মামলায় আসামিরা হলেন, পিঠাইটিকর গ্রামের মৃত আব্দুর রউফের ছেলে শিব্বির আহমদ ও জুবায়ের আহমদ, শিব্বিরের ছেলে টুনু মিয়া, নাসিম মিয়া, তানিম মিয়া ও আব্দুস শহীদ দুলু মিয়ার ছেলে রিমন মিয়া। মামলার পর ডাকবাংলার ভূমি অফিসের ক্লোজ সার্কিট ক্যামেরায় সনাক্তের মাধ্যমে সুনাম হত্যাকান্ডে জড়িত অজ্ঞাতদের মধ্য থেকে শামসুজ্জামান শিমুল নামে এক ঘাতককে গ্রেফতার করে পুলিশ। খুনের ঘটনায় শিমুল আদালতে দেওয়া ১৬৪ ধারায় জবানবন্দিতেও হত্যাকা-ের ঘটনায় শিব্বির ও তার ছেলে এবং সহযোগীরা জড়িত থাকার কথা বলে। তিনি বলেন, শিব্বিরসহ এজাহার নামীয় ৫ আসামি ঘটনা পর থেকে পলাতক রয়েছেন। পুলিশও তাদের খোঁজে পাচ্ছে না। শোনা যাচ্ছে তারা উচ্চ আদালত থেকে জামিনে বেরিয়ে দেশ ছাড়ার পরিকল্পনা করছে। এরইমধ্যে পাসপোর্ট ঠিক করে নিয়েছে তারা। সংবাদ সম্মেলনে সুনাম মিয়ার হত্যাকারীদের বিচারের মুখোমুখি করে তাদের সর্বোচ্চ শাস্তি ফাঁসির দাবি জানান লেচু মিয়া। সংবাদ সম্মেলনে সুনাম মিয়ার মা কাজল বেগম, ভাই আকছার মিয়া ও ভাতিজা মো. ছিদ্দিক আহমদ উপস্থিত ছিলেন। – বিজ্ঞপ্তি